Luigi

Shigeru Miyamotok Nintendo enpresarako sortutako bideo-joko pertsonaia bat da, Mario anaiarekin batera konpainiaren maskota dena. 

Luigi Marioren anaia gazteena da, eta Marioren frankizian zehar anaia zaharrenaren kide ikonikoa. Luigi lehen aldiz agertu zen Game & Watcheko Mario Bros. jokoan, Marioren laguntzaile gisa, eta rol hori Mario Bros. arcade-jokoan mantendu zuen, bigarren jokalariak kontrolatutako pertsonaia gisa, eta rol hori errepikatu zuen Super Mario Bros., Super Mario Bros. 3 edota Super Mario World tituluetan, besteak beste. Pertsonaia nagusi gisa eskuragarri zegoen lehen jokoa Super Mario Bros. 2 izan zen. Luigi Mario saileko deuteragonista nagusia da, eta bost aldiz izan da protagonista nagusia: 1990eko Game Watch-erako Luigi's Hammer Toss LCD jokoan lehenik, 1993ko Mario is Missing!en ondoren, 2001ean Nintendo GameCuberako Luigi's Mansion jokoan, Nintendo 3DSrako Luigi's Mansion: Dark Moon jokoan eta Nintendo Switcherako Luigi's Mansion 3 jokoan. Bost joko hauetan, Mario, frankiziaren barruan ohikoa den heroia, erreskatatzeko beharrean dago. Nintendo Entertainment System eta Super Nintendo sailetan oinarritutako hiru DIC telesailetako protagonista ere bada, anaiarekin batera.

Hasiera batean, Luigi jantzi berde batekin hasi zen eta anaiaren antza fisiko apur batekin. Denborarekin bere nortasuna eta estiloa aldatuz joan zen. Mario sailean bere rola aurrera zihoan heinean, Luigi bere anaia nagusia baino fisikoki ezberdina, altuagoa eta argalagoa bihurtu zen.

Luigik bere anaia Mariorekin batera lortu zuen ospea 1985eko Super Mario Bros. joko ospetsuenetik. Horiek dira, beharbada, garai guztietako bideojokoen historiako pertsonaiarik ezagunenak. Luigi Nintendoren bideojokoen historian lankide ezagunentzat jotzen dute askok, Nintendoren pertsonaia ikonoetako bat izateaz gain, eta, bestalde, garai guztietako bideojokoen historian lagun ikonoena izan daiteke.

Nintendo konpainiak «Luigiren urtea» izendatu zuen 2013, pertsonaiaren existentziaren hogeita hamargarren urteurrena ospatzeko. Urte horretan, izar nagusi Luigi izan zuten jokoak atera ziren, hala nola Luigi Mansion: Dark Moon, Mario & Luigi: Dream Team, Dr. Luigi eta New Super Mario Bros. Urako New Super Luigi U paketea. Luigi Bros. izeneko gai desblokeagarri bat, Mario Bros.en bertsioa zena, Super Mario 3D Worlden ere sartu zuten.

 Erreferentziak 

 Kanpo estekak 

Kategoria:Mario
Kategoria:Fikziozko estatubatuarrak
Kategoria:Nintendoko pertsonaiak
Kategoria:Fikziozko kirolariak